Et mourir de plaisir
Et mourir de plaisir () je italijansko-francuski horor film snimljen 1960. godine u režiji Rogera Vadima. Predstavlja adaptaciju pripovjetke Carmilla irskog pisca Sheridana Le Fanua, sa time da je vrijeme radnje premješteno u suvremeno doba. Protagonistica, čiji lik tumači tadašnja Vadimova supruga Anette Stroyberg, je Carmilla, uzvanica na maskenbalu kojim se proslavlja skoro vjenčanje njene najbolje prijateljice Georgie (čiji lik tumači Elsa Martinelli) za aristokrata i vlasnika zamka Leopolda De Karnsteina (čiji lik tumači Mel Ferrer). Radnja prikazuje kako Carmilla zaluta u podrum i preuzme identitet jedne od Leopoldovih pretkinja za koju se govorilo da je bila vampirica, a nakon ćega se u okolici zaredaju ubistva. Et mourir de plaisir je u svojoj originalnoj verziji imao scenu u kojoj lik ljekara gledateljima daje da sami zaključe je li Carmilla uistinu vampirica ili tek duševno bolesna žena. Kritičarima je, pak, daleko više u oči ušla izuzetno kvalitetna fotografija Claudea Renoira (koja koristi crno-bijeli film u scenama snoviđenja, kao i muzička podloga Jeana Prodromidèsa. Još je više pažnje izazvalo i to što je Vadim naglašavao lezbijske konotacije naslovnog lika; iako je to bilo daleko manje izraženo nego u kasnijoj i daleko poznatijoj ekranizaciji The Vampire Lovers iz 1970. godine, za distribuciju u SAD je isječeno oko 10 minuta filma kako bi ga se uskladilo sa tadašnjim strogim cenzorskim Kodeksom. Ferrer je, pak, u svojoj ulozi zamijenio svog prijatelja Christophera Leeja, koji će pak 1964. godine nastupiti u La cripta e l'incubo, još jednoj ekranizaciji Le Fanuovog djela.

Uloge
Mel Ferrer ... Leopoldo De Karnstein
Elsa Martinelli ... Georgia Monteverdi
Annette Vadim ... Carmilla
René-Jean Chauffard ... Dr. Verari
Marc Allégret ... Sudac Monteverdi
Alberto Bonucci ... Carlo Ruggieri
Serge Marquand ... Giuseppe
Gabriella Farinon ... Lisa
Renato Speziali ...  Guido Naldi
Edith Peters ... Kuhar
Giovanni Di Benedetto ... Policijski narednik
Carmilla Stroyberg ... Martha
Nathalie LeForet ... Marie

Izvori

Vanjske veze
 Online Review
 

Francuski filmovi
Italijanski filmovi
Horor filmovi
Triler filmovi
Psihološki trileri
Filmovi sa LGBT tematikom
Authority control 2